AIE วิ่ง 8% ขานรับ “ราคาปาล์ม” พุ่ง หลังอินโดฯระงับส่งออก
AIE วิ่ง 8% ขยับขึ้นตามทิศทางราคาน้ำมันปาล์มปรับตัวขึ้น หลังอินโดนีเซียระงับการส่งออก
AIE วิ่ง 8% ขยับขึ้นตามทิศทางราคาน้ำมันปาล์มปรับตัวขึ้น หลังอินโดนีเซียระงับการส่งออก
29 เม.ย. 2565

ผู้สื่อข่าวรายงานว่า วันนี้ (29 เม.ย. 2565) ราคาหุ้น บริษัท เอไอ เอนเนอร์จี จำกัด (มหาชน) หรือ AIE ณ เวลา 11:18 น. อยู่ที่ระดับ 4.36 บาท บวกไป 0.32 บาท หรือขึ้นไป 7.92% โดยทำจุดสูงสุดที่ 4.50 บาท และทำจุดต่ำสุดที่ 4.04 บาท ด้วยมูลค่าการซื้อขาย 92.66 ล้านบาท

โดยเบื้องต้นราคาหุ้น AIE ปรับตัวขึ้นตามทิศทางราคาน้ำมันปาล์มดิบที่ปรับตัวสูงขึ้น ส่งผลให้มีกำไรจากสต็อกน้ำมันค่อนข้างดีตามไปด้วย
สืบเนื่องจากราคาน้ำมันปาล์มพุ่งสูง หลังอินโดนีเซียระงับการส่งออก กระทบการการบริโภคทั่วโลก กดดันเงินเฟ้อและราคาอาหารที่พุ่งสูงขึ้น ซึ่งเป็นผลกระทบลูกโซ่มาจากสงครามรัสเซีย-ยูเครน
อนึ่งอินโดนีเซียผู้ผลิตและส่งออกน้ำมันปาล์มรายใหญ่ที่สุดของโลก โดยมีสัดส่วนมากกว่าครึ่งหนึ่งของโลก ประกาศระงับการส่งออกตั้งแต่วันที่ 28 เม.ย. ซึ่งน้ำมันปาล์มถือเป็นสินค้าที่มีการบริโภคและส่วนประกอบของการผลิตมากที่สุดในโลก ตั้งแต่การประกอบอาหาร ไปจนถึงการผลิตเครื่องสำอาง ซึ่งการระงับส่งออกนี้อาจกระทบไปถึงต้นทุนการผลิตเนื่องจากราคาพุ่งขึ้นยกแผง